ai4bharat/Pralekha huggingface dataset:
প্রতিরক্ষামন্ত্রক
গোয়া থেকে কোচি নৌযাত্রার প্রতিযোগিতা
নয়াদিল্লী, ২৩ অক্টোবর, ২০২১
আজাদি কা অমৃত মহোৎসব উদযাপনের অঙ্গ হিসেবে ভারতীয় নৌবাহিনী কোচি থেকে গোয়া পর্যন্ত নৌ প্রতিযোগিতার আয়োজন করেছে। মাধেই, তারিণী, বুলবুল, নীলকান্ত, কাদালপুরা ও হরিয়াল- নৌবাহিনীর এই ৬টি নৌযান প্রতিযোগিতায় অংশ নেবে। ২৪ অক্টোবর প্রতিযোগিতা কোচি থেকে শুরু হবে। ৩৬০ নটিক্যাল মাইল পার হতে ৫ দিন সময় লাগবে বলে ধারণা করা হচ্ছে। মহাসাগরে অ্যাডভেঞ্চারের মানসিকতাকে বাড়াতে এই উদ্যোগ নেওয়া হয়েছে। প্রতিটি নৌযানে ৬ জন করে নাবিক থাকবেন। নৌবাহিনীর দক্ষিণাঞ্চলীয় প্রধান যাত্রার সূচনা করবেন। ২৯ তারিখ গোয়ায় ন্যাভাল ওয়ার কলেজের কম্যান্ড্যান্ট প্রতিযোগিতায় অংশ নেওয়া নৌযানগুলিকে স্বাগত জানাবেন।
CG/CB/NS
(Visitor Counter : 150
স্বাস্থ্যওপরিবারকল্যাণমন্ত্রক
জাতীয় স্বাস্থ্য মিশনের আওতায় স্বাস্থ্য মেলা
নতুন দিল্লি, ০১ এপ্রিল, ২০২২
আজাদি কা অমৃত মহোৎসব উদযাপনের অঙ্গ হিসেবে কেন্দ্রীয় স্বাস্থ্য ও পরিবার কল্যাণ মন্ত্রক চলতি বছরের ১৮ থেকে ২২শে এপ্রিল ব্লক-স্তরে স্বাস্থ্য মেলা আয়োজনের উদ্যোগ নিয়েছে। দেশের প্রতিটি জেলার প্রতিটি ব্লকে একদিনের জন্য এই মেলা আয়োজনের উদ্যোগ নেওয়া হচ্ছে। এই স্বাস্থ্য মেলায় অত্যাবশ্যক ওষুধ এবং ডায়াগনস্টিক পরিষেবা বিনামূল্যে দেওয়া হবে। প্রতিটি মেলার জন্য জাতীয় স্বাস্থ্য মিশন থেকে ১ লক্ষ টাকা করে দেওয়া হবে। এজন্য রাজ্য ও কেন্দ্রশাসিত অঞ্চলগুলিকে নির্দিষ্ট নিয়ম অনুযায়ী প্রস্তাব পাঠাতে হবে।
রাজ্য স্বাস্থ্য কর্তৃপক্ষ, খাদ্য দপ্তর, ক্রীড়া ও যুব কল্যাণ দপ্তর, আয়ুষ দপ্তর, স্কুল শিক্ষা দপ্তর, নারী ও শিশু কল্যাণ দপ্তর, সংস্কৃতি দপ্তর, তথ্য ও সম্প্রচার দপ্তর, পঞ্চায়েতি রাজ প্রতিষ্ঠান ও নগরোন্নয়ন দপ্তর সহ বিভিন্ন দপ্তরের সমন্বয়ে এই ব্লক স্তরের স্বাস্থ্য মেলাগুলি সংগঠিত হবে।
২০১৮-১৯ আর্থিক বছরে পশ্চিমবঙ্গকে ব্লক স্তরে স্বাস্থ্য মেলা আয়োজনের জন্য ২ কোটি ৯১ লক্ষ টাকা দেওয়া হয়েছিল। এছাড়া জনসমাবেশে স্বাস্থ্য মেলা শিবিরের জন্য জাতীয় স্বাস্থ্য মিশনের আওতায় পশ্চিমবঙ্গকে ২০১৮-১৯ সালে ৬ হাজার, ২০১৯-২০ সালে ২১ হাজার এবং ২০২০-২১ সালে ৭১ লক্ষ ৬৩ হাজার টাকা দেওয়া হয়েছে।
লোকসভায় আজ এক প্রশ্নের লিখিত উত্তরে কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার এই তথ্য জানিয়েছেন।
CG/SD/AS/
(Visitor Counter : 112
বিদ্যুৎমন্ত্রক
কেন্দ্রীয় বিদ্যুৎ মন্ত্রী শ্রী আর কে সিং-এর নেতৃত্বে মন্ত্রকের আওতাধীন রাষ্ট্রায়ত্ব সংস্থা একটি প্রকল্পের বরাত পেয়েছে
এসজেভিএন সংস্থা আন্তর্জাতিক প্রতিযোগিতামূলক দরপত্রের মাধ্যমে বড় সংস্থাগুলির কাছ থেকে এই প্রকল্পের বরাত পেয়েছে
নতুন দিল্লি, ১২ জুলাই, ২০২১
কেন্দ্রীয় বিদ্যুৎ মন্ত্রকের অধীন রাষ্ট্রায়ত্ব সংস্থা সতলুজ জলবিদ্যুৎ নিগম  এবং নেপালের কাঠমান্ডু ভিত্তিক ইনভেস্টমেন্ট বোর্ডের মধ্যে ৬৭৯ মেগা ওয়াট ক্ষমতা সম্পন্ন লোয়ার অরুণ হাইড্রো ইলেক্ট্রিক প্রকল্পের রূপায়ণে সমঝোতাপত্র  স্বাক্ষর হয়েছে। কেন্দ্রীয় বিদ্যুৎ মন্ত্রকের সক্রিয় সহযোগিতায় রাষ্ট্রায়ত্ব এসজেভিএন সংস্থাটি আন্তর্জাতিক প্রতিযোগিতামূলক দরপত্রে অংশগ্রহণ করে প্রতিবেশী দেশগুলির বৃহৎ সংস্থাগুলির বিরুদ্ধে লড়ে এই প্রকল্প রূপায়ণের দায়িত্ব অর্জন করেছে।
নেপালে ২০১৯-এর সেপ্টেম্বর মাসে কেন্দ্রীয় বিদ্যুৎ মন্ত্রী শ্রী আর কে সিং-এর সফরের সময় সেদেশের প্রধানমন্ত্রীর সঙ্গে সাক্ষাৎ করে লোয়ার অরুণ হাই়়ড্রো ইলেক্ট্রিক প্রকল্পটি রূপায়ণের দায়িত্ব ভারতের রাষ্ট্রায়ত্ব সংস্থা এসজেভিএন-কে দেওয়ার বিভিন্ন দিক নিয়ে আলোচনা হয়।
জলবিদ্যুৎ ক্ষেত্রের উন্নয়নে শ্রী আর কে সিং-এর নেতৃত্বে মন্ত্রক একাধিক গুরুত্বপূর্ণ উদ্যোগ গ্রহণ করেছে। এরমধ্যে রয়েছে বৃহদায়তন জলবিদ্যুৎ প্রকল্পগুলিকে পুনর্নবিকরণযোগ্য শক্তি প্রকল্প হিসেবে ঘোষণা করা, বিদ্যুৎ মাশুল আরও ন্যায়সঙ্গত করা, প্রকল্পের কার্যকালের মেয়াদ বাড়িয়ে অন্ততপক্ষে ৪০ বছর করা, ঋণ পরিশোধের মেয়াদ বাড়িয়ে ১৮ বছর করা প্রভৃতি। ভারত প্রতিবেশী দেশগুলির মধ্যে আঞ্চলিক শান্তি এবং সম্পদের সর্বাধিক সদ্ব্যবহারের লক্ষ্যে আঞ্চলিক পাওয়ার গ্রিড এবং বিদ্যুৎ বাজার গড়ে তুলতে সক্রিয় ভূমিকা নিয়েছে। জলবিদ্যুৎ প্রকল্প সম্পর্কিত আজ স্বাক্ষরিত সমঝোতাপত্রে রাষ্ট্রায়ত্ব এসজেভিএন সংস্থার পক্ষ থেকে স্বাক্ষর করেন চেয়ারম্যান তথা ম্যানেজিং ডায়রেক্টর শ্রী নন্দলাল শর্মা এবং সেদেশের ইনভেস্টমেন্ট বোর্ডের মুখ্যকার্যনির্বাহী আধিকারিক শ্রী সুশীল ভট্ট। এই স্বাক্ষরদান অনুষ্ঠানে নেপালের উপপ্রধানমন্ত্রী শ্রী বিষ্ণু প্রসাদ পাউডেল, নেপালে নিযুক্ত ভারতের রাষ্ট্রদূত শ্রী বিনয় মোহন কোয়াট্রা প্রমুখ উপস্থিত ছিলেন।
নেপালের শঙ্খুবাসাভা এবং ভোজপুর জেলায় লোয়ার অরুণ হাইড্রো ইলেক্ট্রিক প্রকল্পটি গড়ে তোলা হচ্ছে। উল্লেখযোগ্য বিষয় হল এই প্রকল্পে কোন রিজার্ভার বা বাঁধ নেই। প্রকল্পটির জন্য চারটি ফ্রাঙ্কিস টাইফ টার্বাইন গড়ে তোলা হবে। প্রকল্পের কাজ শেষে বার্ষিক ২,৯৭০ মিলিয়ন ইউনিট বিদ্যুৎ উৎপাদিত হবে। নির্মাণ কাজ শুরুর চার বছরের মধ্যে প্রকল্পের কাজ শেষ হবে এবং বিল্ড ওন অপারেট ট্রান্সফার ভিত্তিতে এসজেভিএন সংস্থাকে ২৫ বছরের জন্য বরাদ্দ করা হয়েছে। নেপালে রাষ্ট্রায়ত্ব এসজেভিএন সংস্থার এটি দ্বিতীয় প্রকল্প। এর আগে ৯০০ মেগা ওয়াট ক্ষমতা সম্পন্ন অরুণ তিন হাইড্রো ইলেক্ট্রিক প্রকল্পটির বরাত পেয়েছিল।
CG/BD/AS
(Visitor Counter : 127
জাহাজচলাচলমন্ত্রক
কলকাতা ও হলদিয়া বন্দরের সংস্কার
নয়াদিল্লি, ১৩ ডিসেম্বর, ২০১৮
পশ্চিমবঙ্গে শিল্প ও বাণিজ্যের বিকাশে কলকাতা ও হলদিয়া বন্দরের সংস্কারের পাশাপাশি বিনিয়োগ পরিকল্পনা তৈরি করা হচ্ছে বলে জানালেন কেন্দ্রীয় জাহাজ চলাচল ও অর্থ প্রতিমন্ত্রী শ্রী পন রাধাকৃষ্ণন। লোকসভায় বৃহস্পতিবার  প্রশ্নোত্তরপর্বে এক প্রশ্নের লিখিত জবাবে তিনি আরও জানান, কলকাতা ও হলদিয়া বন্দরের ক্ষমতা বাড়াতে একাধিক উদ্যোগ গ্রহণ করা হয়েছে। এই উদ্যোগগুলির মধ্যে রয়েছে – হলদিয়া বন্দরের তিন নম্বর বার্থের যাবতীয় কাজকর্মকে যন্ত্রচালিত করা। এজন্য ৩১০ কোটি ৬৭ লক্ষ টাকা বিনিয়োগ করা হচ্ছে। বার্থের কাজকর্ম পরিচালনা ব্যবস্থায় এই সংস্কারের ফলে বার্ষিক পণ্য পরিচালনা ক্ষমতা ৩৫ লক্ষ ৭০ হাজার টনে পৌঁছবে।
হলদিয়া বন্দরের জন্য একটি রেল মাউন্টেড ক্যুইয়ি ক্রেন ক্রয় করা হচ্ছে। এজন্য খরচ পড়বে ৬১ কোটি ৩১ লক্ষ টাকা। নদী তীরবর্তী টার্মিনাল স্থাপন করা হচ্ছে যার জন্য খরচ ধরা হয়েছে ১৫০ কোটি টাকা। এর ফলে বার্ষিক পণ্য পরিচালন ক্ষমতা ২০ লক্ষ টন বৃদ্ধি পাবে। এছাড়াও, শালুখখালিতে লিক্যুইড কার্গো হ্যান্ডেলিং যন্ত্র বসানো হচ্ছে। এই যন্ত্র বসাতে খরচ ধরা হয়েছে ১৭৩ কোটি টাকা।
বন্দরের ১৩ নম্বর বার্থের প্রধান প্রবেশদ্বার জেনারেল কার্গো বার্থ থেকে কংক্রিট রাস্তা চওড়া এবং মজবুত করার জন্য ২৬ কোটি ৫৫ লক্ষ টাকা খরচ করা হচ্ছে। হলদিয়ার কাছে রানিচক ক্রসিংয়ে রোড ওভারব্রিজ তথা উড়ালপুল নির্মাণে ১২৭ কোটি ৮০ লক্ষ টাকা খরচ ধরা হয়েছে। এছাড়াও, দুর্গাচক থেকে হলদিয়া বন্দর পর্যন্ত ১১৭ কোটি টাকা ব্যয়ে দ্বিতীয় রেললাইন স্থাপন করা হচ্ছে।
CG/BD/DM
(Visitor Counter : 160
অর্থমন্ত্রক
দিল্লি, পাঞ্জাব ও পশ্চিমবঙ্গে আয়কর দপ্তরের অভিযান
নয়াদিল্লি, ২১ সেপ্টেম্বর, ২০২১
আয়কর দপ্তর গত শনিবার  বস্ত্র ও ফিলামেন্ট ইয়ার্ন উৎপাদনের সঙ্গে যুক্ত একটি অগ্রণী ব্যবসায়িক গোষ্ঠীর দিল্লি, পাঞ্জাব ও কলকাতায় কর্পোরেট কার্যালয়গুলিতে অভিযান চালায়।
দপ্তরের অভিযানের সময় এই ব্যবসায়িক গোষ্ঠী কর্পোরেট কার্যালয়গুলি থেকে একাধিক অসঙ্গতিমূলক নথিপত্র, লুজশিট, ডায়রি ও ডিজিটাল প্রমাণ পাওয়া গেছে। উদ্ধার হওয়া এই সমস্ত নথিপত্র থেকে সংস্থাটির হিসাব বহির্ভূত তহবিলের হদিশ মিলেছে এবং বিদেশি ব্যাঙ্ক অ্যাকাউন্টে অর্থ গচ্ছিত করে রাখারও প্রমাণ পাওয়া গেছে। আয়কর দপ্তর এই ব্যবসায়িক গোষ্ঠীর বিভিন্ন হিসাব বহির্ভূত লেনদেন, জমি হস্তান্তরের ক্ষেত্রে নগদ লেনদেন, হিসেব খাতা থেকে অপ্রয়োজনীয় ব্যয়, হিসেব বহির্ভূত লেনদেন এবং থাকা-খাওয়া খাতে বিপুল অর্থ ব্যয়ের প্রমাণ হাতে পেয়েছে।
ব্যবসায়িক এই গোষ্ঠীটি বিদেশি ব্যাঙ্ক অ্যাকাউন্টে প্রায় ৩৫০ কোটি টাকা তহবিল গচ্ছিত রেখেছে বলে জানা গেছে। এমনকি, ভুয়ো সংস্থার মাধ্যমে কর ফাঁকি দেওয়ার জন্য হিসাব বহির্ভূত অর্থ কাজে লাগানো হয়েছে। বৈদেশিক মুদ্রা বিনিময় বন্ড কাজে লাগিয়ে এই সংস্থাটির অধীন বিদেশি সংস্থাগুলির মাধ্যমে বিনিয়োগ করা হয়েছে। অন্যদিকে, মাশুল না মিটলে হিসেব বহির্ভূত অর্থকে কোম্পানির শেয়ারে পরিণত করা হয়েছে। আরও জানা গেছে, হিসেব বহির্ভূত তহবিল পরিচালনার জন্য বিদেশি সংস্থাগুলিকে খরচ মেটানো হয়েছে। উল্লেখ করা যেতে পারে, আয়কর রিটার্নের ক্ষেত্রে কোনও সংস্থার বিদেশে গচ্ছিত অর্থ ও সম্পদের হিসেব দেওয়া জরুরি। কিন্তু, এই ব্যবসায়িক গোষ্ঠীটি তাদের আয়কর রিটার্নে পুরো বিষয়টি গোপন রেখেছিল।
আয়কর দপ্তর আরও জানতে পেরেছে, সংস্থাটির একটি প্রধান কার্যালয়ে সেই সমস্ত কাগজপত্র নিখুঁতভাবে রাখা হ’ত, যে নথিগুলি ব্যক্তিগত ক্ষেত্রে ব্যয়ের সঙ্গে যুক্ত। এই ব্যবসায়িক গোষ্ঠী অ্যাকাউন্ট এবং জমি হস্তান্তর বাবদ নগদ লেনদেনের ক্ষেত্রে প্রায় ১০০ কোটি টাকার হিসেব বহির্ভূত ব্যয়ের প্রমাণ মিলেছে।
সমগ্র ঘটনার তদন্ত ও অনুসন্ধান চলছে।
CG/BD/SB
(Visitor Counter : 113
শিল্পওবাণিজ্যমন্ত্রক
শ্রী পীযূষ গোয়েল বলেছেন দেশে এখনও পর্যন্ত মহারাষ্ট্রে সবথেকে বেশি চিকিৎসার জন্য ব্যবহৃত অক্সিজেন সরবরাহ করা হয়েছে
নয়াদিল্লী, ১৭ এপ্রিল, ২০২১
কেন্দ্রীয় বাণিজ্য ও শিল্পমন্ত্রী শ্রী পীযূষ গোয়েল আজ বলেছেন, কেন্দ্রীয় সরকার সংশ্লিষ্ট সব পক্ষের সঙ্গে যোগাযোগ বজায় রেখে দেশে সর্বাধিক পরিমাণে অক্সিজেন উৎপাদনের বিষয়টি সুনিশ্চিত করার লক্ষ্যে কাজ করছে। এক ট্যুইটে শ্রী গোয়েল বলেছেন, বর্তমানে উৎপাদিত অক্সিজেনের ১১০ শতাংশই শিল্পসংস্থার পরিবর্তে চিকিৎসার জন্য কাজে লাগানো হচ্ছে। তিনি আরও জানান, রাজ্যগুলির চাহিদা নিরূপণে কেন্দ্র নিরন্তর যোগাযোগ বজায় রেখে চলছে, যাতে সম্ভাব্য সবরকম সহায়তা দেওয়া যায়। তিনি আরও বলেন, গতকালই প্রধানমন্ত্রী এক পর্যালোচনা বৈঠকে বলেছেন, বর্তমান সংকট মোকাবিলায় কেন্দ্র ও রাজ্যগুলিকে পারস্পরিক সমন্বয় বজায় রেখে কাজ করতে হবে। রাজ্য সরকার কেবল রাজনৈতিক কারণে যে ফায়দা দেওয়ার চেষ্টা করছে তাতে দুঃখপ্রকাশ করে শ্রী গোয়েল বলেছেন, দেশের মধ্যে মহারাষ্ট্রকেই এখনও পর্যন্ত সর্বাধিক পরিমাণে চিকিৎসার জন্য ব্যবহৃত অক্সিজেন সরবরাহ করা হয়েছে।
CG/BD/NS
(Visitor Counter : 103
অর্থমন্ত্রক
আর্থিক প্রতারণা রুখতে ব্যাঙ্কিং ব্যবস্থায় সংস্কার
নয়াদিল্লি, ১০ জুলাই, ২০১৯
আর্থিক ব্যবস্থায় শিথিলতার দরুণ প্রতারণার মতো ঘটনা ঘটে থাকে। বড় ধরণের প্রতারণার ঘটনা চিহ্নিত, খবরাখবর পেশ এবং তদন্তের জন্য সরকার বিশেষ কিছু ব্যবস্থা গ্রহণ করেছে। এর মধ্যে রয়েছে –
১) অনুৎপাদক সম্পদের পরিমাণ পদ্ধতি অনুযায়ী ও সুসংবদ্ধ উপায়ে বিশ্লেষণের জন্য রাষ্ট্রায়ত্ত ব্যাঙ্কগুলিতে সময়োপযোগী ও অনুসন্ধানমূলক কাঠামো গঠন।
২) অনুৎপাদক সম্পদ হিসাবে শ্রেণীবদ্ধ করা হয়েছে এমন ৫০ কোটি টাকার বেশি সমস্ত অ্যাকাউন্ট সংশ্লিষ্ট ব্যাঙ্ক কর্তৃপক্ষ প্রতারণার সম্ভাবনা রয়েছে এই দৃষ্টিভঙ্গীতে যাচাই করে দেখবে। এ সংক্রান্ত রিপোর্ট ব্যাঙ্কের অনুৎপাদক সম্পদ সংক্রান্ত পর্যালোচনা কমিটির কাছে পেশ করবে।
৩) প্রতারণা হয়েছে এই খবর রিজার্ভ ব্যাঙ্কের পক্ষ থেকে জানানোর পরেই অনতিবিলম্বে ইচ্ছাকৃত প্রতারকদের বিরুদ্ধে কার্যকর পদক্ষেপ গ্রহণ করা হবে।
৪) যদি কোনও অ্যাকাউন্ট অনুৎপাদক সম্পদে পরিণত হয়, সেক্ষেত্রে কেন্দ্রীয় অর্থনৈতিক গোয়েন্দা কর্তৃপক্ষের কাছ থেকে ঋণ গ্রহীতা সম্পর্কে তথ্য চাওয়া হবে।
৫) ভারতীয় আইনকে সুকৌশলে এড়িয়ে গিয়ে বিদেশে পলাতক আর্থিক অপরাধীদের ন্যায়-বিচারের আঙিনায় নিয়ে আসতে ফেরার অর্থনৈতিক অপরাধী আইন, ২০১৮ কার্যকর করা হয়েছে।
৬) ভারতীয় রিজার্ভ ব্যাঙ্কের নীতি-নির্দেশিকা অনুযায়ী ৫০ কোটি টাকার বেশি ঋণ গ্রহণকারী কোম্পানিগুলির স্বীকৃত হস্তাক্ষর সহ সংশ্লিষ্ট সংস্থার প্রোমোটার বা ডাইরেক্টরদের পাসপোর্ট সংক্রান্ত প্রত্যয়িত নকল, ব্যাঙ্কগুলিকে নিজেদের কাছে রাখার পরামর্শ দেওয়া হয়েছে। রাষ্ট্রায়ত্ত ব্যাঙ্কগুলির প্রধানদের ইচ্ছাকৃত আর্থিক প্রতারকদের ছবি প্রকাশ সহ লুকআউট সার্কুলার জারি করার ক্ষমতা দেওয়া হয়েছে।
৭) হিসেব-নিকেশের গুণমান বজায় রাখতে সরকার এক নিরপেক্ষ নিয়ন্ত্রণমূলক সংস্থা হিসাবে ন্যাশনাল ফিনান্সিয়াল রিপোর্টিং অথরিটি গঠন করেছে।
৮) রাষ্ট্রায়ত্ত ব্যাঙ্কগুলিকে ইচ্ছাকৃত প্রতারকদের ছবি প্রকাশ করার সিদ্ধান্ত নিজেদের ওপর ছেড়ে দেওয়া হয়েছে।
৯) বৃহদায়তন আর্থিক ব্যবস্থায় স্বচ্ছতা ও দায়বদ্ধতা নিয়ে আসতে বিগত দুটি অর্থবর্ষে ৩ লক্ষ ৩৮ হাজার নিষ্ক্রিয় সংস্থার ব্যাঙ্ক অ্যাকাউন্ট বন্ধ করে দেওয়া হয়েছে।
গত জুন মাসে রিজার্ভ ব্যাঙ্কের পক্ষ থেকে প্রকাশিত আর্থিক স্থিতিশীলতা প্রতিবেদনে উপরোক্ত পদক্ষেপগুলির প্রভাব লক্ষ্য করা যাচ্ছে।
লোকসভায় মঙ্গলবার প্রশ্নোত্তর পর্বে এক লিখিত জবাবে এই তথ্য জানিয়েছেন অর্থ প্রতিমন্ত্রী শ্রী অনুরাগ সিং ঠাকুর। তিনি আরও জানান, এক পরিসংখ্যান দিয়ে মন্ত্রী আরও জানান, ২০১৬-১৭’তে ১ হাজার ৭৪৫টি, ২০১৭-১৮’তে ১ হাজার ৫৪৫টি এবং ২০১৮-১৯ – এ ৭৩৯টি ব্যাঙ্ক প্রতারণার ঘটনা ঘটেছে। উল্লিখিত এই তিন বছরে ব্যাঙ্ক প্রতারণার সঙ্গে যুক্র অর্থের পরিমাণ ছিল যথাক্রমে – ২৪ হাজার ২৯১ কোটি টাকা, ৬ হাজার ৯১৬ কোটি টাকা এবং ৫ হাজার ১৪৯ কোটি টাকা।
CG/BD/SB
(Visitor Counter : 114
প্রধানমন্ত্রীরদপ্তর
পক্ষপাতশূন্য এবং সমন্বিত সমৃদ্ধি অর্জনে ভারতের উল্লেখযোগ্য অগ্রগতির বিষয়ে প্রধানমন্ত্রীর লিঙ্কডইন পোস্ট
নতুন দিল্লি, ১৮ আগস্ট, ২০২৩
প্রধানমন্ত্রী সোশ্যাল মিডিয়া সাইট লিঙ্কডইন-এ পোস্ট করেছেন যে ভারত কিভাবে পক্ষপাতশূন্য এবং সমন্বিত সমৃদ্ধি অর্জনে উল্লেখযোগ্য অগ্রগতি লাভ করেছে। তিনি দুটি গবেষণা কাজের থেকে আকর্ষণীয় কিছু অংশ সকলের সঙ্গে ভাগ করে নিয়েছেন। একটি এসবিআই গবেষণা এবং অন্যটি বিশিষ্ট সাংবাদিক শ্রী অনিল পদ্মনাভনের লেখা থেকে নেওয়া।
এই পোস্টটি দেখতে পারবেন –
https://www.linkedin.com/pulse/indias-rising-prosperity-narendra-modi
AC/SS/SKD
(
পরিবেশওঅরণ্যমন্ত্রক
এক সহযোগিতা চুক্তির পরিপ্রেক্ষিতে দক্ষিণ আফ্রিকা ১৭ ফেব্রুয়ারি ভারতকে ১২টি চিতা দিচ্ছে
নয়াদিল্লি, ১৭ ফেব্রুয়ারি, ২০২৩
ভারত থেকে বিলুপ্ত হয়ে যাওয়া চিতাকে পুনরায় ভারতের জঙ্গলে ফিরিয়ে দেওয়ার এক উদ্যোগ দক্ষিণ আফ্রিকা থেকে শুক্রবার ১২টি চিতা ভারতে আনা হচ্ছে।
দক্ষিণ আফ্রিকার বন, মৎস্য ও পরিবেশ মন্ত্রকের এক প্রেস বিবৃতিতে একথা জানানো হয়েছে। এই চিতাগুলি গত সেপ্টেম্বর মাসে নামিবিয়া থেকে কুনো জাতীয় অভয়ারণ্যে আনা ৮টি চিতার সঙ্গে রাখা হবে।
এ বছরের প্রথম দিকে ভারতে চিতা পুনরায় নিয়ে আসার বিষয়ে দক্ষিণ আফ্রিকা ও ভারত সরকারের মধ্যে সমঝোতা চুক্তি বা মউ স্বাক্ষরিত হয়।
জৈব বৈচিত্র্য ও বাস্তুতন্ত্র রক্ষায় বন্যপ্রাণী সংরক্ষণ এক বিশেষ উদ্যোগ। এক জায়গা থেকে আরেক জায়গায় বিভিন্ন প্রজাতির বন্যপ্রাণী স্থানান্তরের মাধ্যমে বাস্তুতন্ত্র পুনরুদ্ধারের চেষ্টা চলছে। চিতার মতো এক বিশেষ প্রজাতির বন্যপ্রাণীর সংখ্যা বাড়াতে দক্ষিণ আফ্রিকা সক্রিয় ভূমিকা পালন করছে।
ভারতে চিতার সংখ্যা পুনরায় বৃদ্ধির জন্য বিশেষ উদ্যোগ নেওয়া হয়েছে। এই লক্ষ্যে চলতি মাসে ১২টি চিতা আনার পর পরবর্তী ধাপে আগামী ৮-১০ বছরে প্রতি বছর ১২টি করে চিতা আনার পরিকল্পনা রয়েছে।
সমগ্র বিশ্বে ১৯৭৫ সালে প্রাপ্ত বয়স্ক চিতার সংখ্যা ছিল ১৫ হাজার। বর্তমানে তা কমে ৭ হাজারে পৌঁছেছে। চিতার সংখ্যা বৃদ্ধির জন্যই দক্ষিণ আফ্রিকার পরিবেশ, বন ও মৎস্য মন্ত্রক প্রতি বছর ২৯টি চিতা রপ্তানীতে অনুমোদন দিয়েছে।
(PG/PM/SB
প্রধানমন্ত্রীরদপ্তর
দক্ষিণ আফ্রিকা ও গ্রীস সফর শেষে আগামীকাল বেঙ্গালুরুতে ISTRAC পরিদর্শনে যাবেন প্রধানমন্ত্রী
চন্দ্রায়ন-৩ মিশনের বিভিন্ন বিষয় সম্পর্কে তিনি আলাপ-আলোচনায় মিলিত হবেন ইসরোর বিজ্ঞানীদের সঙ্গে
নয়াদিল্লি, ২৫ আগস্ট, ২০২৩
দক্ষিণ আফ্রিকা ও গ্রীস সফর শেষে দেশে ফিরেই বেঙ্গালুরুতে আগামীকাল অর্থাৎ, ২৬ আগস্ট ইসরোর টেলিমেট্রি ট্র্যাকিং অ্যান্ড কম্যান্ড নেটওয়ার্ক  পরিদর্শনে যাবেন প্রধানমন্ত্রী শ্রী নরেন্দ্র মোদী।
শ্রী মোদী সেখানে ‘চন্দ্রায়ন-৩’ মিশনের সঙ্গে যুক্ত ইসরোর বিজ্ঞানীদের সঙ্গে এক আলাপচারিতায় মিলিত হবেন। ‘চন্দ্রায়ন-৩’ মিশনের খুঁটিনাটি বিষয় ও অগ্রগতি সম্পর্কে বিজ্ঞানীরা বিস্তারিতভাবে অবহিত করবেন প্রধানমন্ত্রীকে।
AC/SKD/DM/
(
প্রধানমন্ত্রীরদপ্তর
মার্কিন যুক্তরাষ্ট্রের ২৪৬তম স্বাধীনতা দিবস উপলক্ষে প্রধানমন্ত্রীর শুভেচ্ছা
নয়াদিল্লি, ০৪ জুলাই, ২০২২
প্রধানমন্ত্রী শ্রী নরেন্দ্র মোদী মার্কিন যুক্তরাষ্ট্রের ২৪৬তম স্বাধীনতা দিবস উপলক্ষে রাষ্ট্রপতি জো বাইডেন, উপ-রাষ্ট্রপতি কমলা হ্যারিস এবং মার্কিন জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “মার্কিন যুক্তরাষ্ট্রের ২৪৬তম স্বাধীনতা দিবস উপলক্ষে @POTUS, @JoeBiden, @VP, @KamalaHarris এবং মার্কিন জনসাধারণকে উষ্ণ শুভেচ্ছা জানাই”।
PG/CB/SB
(
স্বাস্থ্যওপরিবারকল্যাণমন্ত্রক
মহারাষ্ট্র, পাঞ্জাব, কর্ণাটক, গুজরাট ও তামিলনাড়ুতে সুস্পষ্টভাবে করোনায় আক্রান্তের সংখ্যায় লাগাতার বৃদ্ধি
বিশ্বের বৃহত্তম টিকাকরণ অভিযানে দেশে ৩.৫ কোটির বেশি টিকার ডোজ দেওয়া হয়েছে
দেশে গতকাল ২১ লক্ষের বেশি টিকাকরণ
নয়াদিল্লি, ১৭ মার্চ, ২০২১
মহারাষ্ট্র, পাঞ্জাব, কর্ণাটক, গুজরাট ও তামিলনাড়ুতে দৈনিক করোনায় আক্রান্তের সংখ্যায় লাগাতার বৃদ্ধি অব্যাহত রয়েছে। এই পাঁচটি গত ২৪ ঘণ্টায় আক্রান্তের সংখ্যা ২৮,৯০৩, যা দেশে মোট আক্রান্তের ৭১.১০ শতাংশ। অন্যদিকে, মহারাষ্ট্র, পাঞ্জাব, কর্ণাটক, গুজরাট, তামিলনাড়ু ও কেরলে একদিনে আক্রান্তের হার ৮৩.৯১ শতাংশ। কেবল মহারাষ্ট্রেই একদিনে আক্রান্ত হয়েছেন ১৭,৮৬৪ জন, যা মোট আক্রান্তের ৬১.৮ শতাংশ। অন্যদিকে কেরলে আক্রান্তের সংখ্যা ১,৯৭০ এবং পাঞ্জাবে আক্রান্ত হয়েছেন ১,৪৬৩ জন।
মহারাষ্ট্র, তামিলনাড়ু, পাঞ্জাব, মধ্যপ্রদেশ, দিল্লি, গুজরাট, কর্ণাটক ও হরিয়ানা - এই আটটি রাজ্যে দৈনিক আক্রান্তের সংখ্যায় অগ্রগতি দেখা যাচ্ছে। অবশ্য, কেরলে গত এক মাসে আক্রান্তের সংখ্যা নিম্নমুখী। দেশে আজ সুস্পষ্টভাবে করোনায় আক্রান্তের সংখ্যা ২ লক্ষ ৩৪ হাজার ৪০৬, যা মোট আক্রান্তের কেবল ২.০৫ শতাংশ। মহারাষ্ট্র, কেরল ও পাঞ্জাবে সুস্পষ্টভাবে করোনায় আক্রান্তের হার সারা দেশের মধ্যে ৭৬.৪ শতাংশ। শুধুমাত্র মহারাষ্ট্রেই এই হার প্রায় ৬০ শতাংশ।
দেশে আজ সকাল ৭টা পর্যন্ত প্রাথমিক তথ্য অনুযায়ী ৩ কোটি ৫০ লক্ষ ৬৪ হাজার ৫৩৬টি টিকার ডোজ দেওয়া হয়েছে। এর মধ্যে ৭৫ লক্ষ ৬ হাজার ১৫৫ জন স্বাস্থ্যকর্মী প্রথম ডোজ, ৪৫ লক্ষ ৫৪ হাজার ৮৫৫ জন স্বাস্থ্যকর্মী দ্বিতীয় ডোজ পেয়েছেন। করোনার বিরুদ্ধে লড়াইয়ে অগ্রভাগে থাকে ৭৬ লক্ষ ৩০ হাজার কর্মী টিকার প্রথম ডোজ এবং ১৬ লক্ষ ৪৭ হাজার ৬৪৪ জন স্বাস্থ্যকর্মী দ্বিতীয় ডোজ পেয়েছেন। অন্যদিকে, একাধিক উপসর্গ-বিশিষ্ট ৪৫ বছরের বেশি বয়সী ২১ লক্ষ ৬৬ হাজার ৪০৮ জন সুফলভোগী এবং ৬০ বছরের বেশি বয়সী ১৫ লক্ষ ৮৯ হাজার ৪৪৪ জন সুফলভোগী প্রথম ডোজ পেয়েছেন।
টিকাকরণ অভিযানের ৬০তম দিনে  ২১ লক্ষ ১৭ হাজার ১০৪টি টিকার ডোজ দেওয়া হয়েছে। এর মধ্যে ১৭ লক্ষ ৮২ হাজার ৫৫৩ জন সুফলভোগী প্রথম ডোজ এবং ৩ লক্ষ ৩৪ হাজার ৫৫১ জন সুফলভোগী দ্বিতীয় ডোজ পেয়েছেন।
দেশে আজ করোনায় সুস্থতার সংখ্যা দাঁড়িয়েছে ১ কোটি ১০ লক্ষ ৪৫ হাজার ২৮৪। জাতীয় স্তরে সুস্থতার হার ৯৬.৫৬ শতাংশ। দেশে গত ২৪ ঘণ্টায় করোনায় ১৮৮ জনের মৃত্যু হয়েছে। এর মধ্যে ছয়টি রাজ্যে মৃত্যু হার ৮৬.৭ শতাংশ। কেবল মহারাষ্ট্রেই একদিনে মৃত্যু হয়েছে ৮৭ জনের। পাঞ্জাবে মারা গেছেন ৩৮ জন এবং কেরলে ১৫ জনের মৃত্যু হয়েছে।
দেশে গত ২৪ ঘণ্টায় ১৫টি রাজ্য ও কেন্দ্রশাসিত অঞ্চলে করোনায় মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে আসাম, অন্ধ্রপ্রদেশ, ওড়িশা, উত্তরাখণ্ড, লাক্ষাদ্বীপ, সিকিম, মেঘালয়, নাগাল্যান্ড, ত্রিপুরা, লাদাখ, আন্দামান ও নিকোবর দ্বীপপুঞ্জ, অরুণাচল প্রদেশ প্রভৃতি।
প্রধানমন্ত্রীরদপ্তর
গনেশ চতুর্থীতে দেশবাসীকে শুভেচ্ছা প্রধানমন্ত্রীর
নয়াদিল্লি, ৩১ আগস্ট, ২০২২
প্রধানমন্ত্রী শ্রী নরেন্দ্র মোদী গনেশ চতুর্থী উপলক্ষে দেশবাসীকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেন,
"यतो बुद्धिरज्ञाननाशो मुमुक्षोः, यतः सम्पदो भक्तसन्तोषिकाः स्युः।
यतो विघ्ननाशो यतः कार्यसिद्धिः, सदा तं गणेशं नमामो भजामः।।
गणेश चतुर्थी की ढेरों शुभकामनाएं। गणपति बाप्पा मोरया!
গনেশ চতুর্থী উপলক্ষে জানাই শুভেচ্ছা। ভগবান শ্রী গনেশের আর্শীবাদ আমাদের ওপর থাকুক।”
PG/PM/NS
(
প্রধানমন্ত্রীরদপ্তর
ব্রিকস্ বাণিজ্য পরিষদ আগামী শিখর বৈঠকের আগেই আন্তঃব্রিকস্ বাণিজ্যের পরিমাণ ৫০০ বিলিয়ন মার্কিন ডলারে পৌঁছনোর রূপরেখা তৈরি করেছে : প্রধানমন্ত্রী
নয়াদিল্লি, ১৪ নভেম্বর, ২০১৯
প্রধানমন্ত্রী শ্রী নরেন্দ্র মোদী অন্যান্য ব্রিকস্ রাষ্ট্র-প্রধানদের সঙ্গে ব্রিকস্ বাণিজ্য পরিষদ এবং নিউ ডেভেলপমেন্ট ব্যাঙ্কের লিডার্স ডায়ালগে যোগ দেন।
প্রধানমন্ত্রী বলেন, ব্রিকস্ বাণিজ্য পরিষদ আগামী শিখর বৈঠকের আগেই ব্রিকস্ দেশগুলির মধ্যে বাণিজ্যিক লেনদেনের পরিমাণ ৫০০ বিলিয়ন মার্কিন ডলারে নিয়ে যাওয়ার এক রূপরেখা তৈরি করেছে। তিনি বলেন, এই লক্ষ্য অর্জনে ব্রিকস্ দেশগুলির মধ্যে আর্থিক সামঞ্জস্যপূর্ণ বিষয়গুলিকে চিহ্নিত করা অত্যন্ত জরুরি। নিউ ডেভেলপমেন্ট ব্যাঙ্ক এবং ব্রিকস্ বাণিজ্য পর্ষদের মধ্যে অংশীদারিত্ব গড়ে তোলার লক্ষ্যে যে চুক্তি স্বাক্ষরিত হয়েছে, তাতে এই দুটি প্রতিষ্ঠানই উপকৃত হবে।
প্রধানমন্ত্রী ব্রিকস্ দেশগুলি এবং নিউ ডেভেলপমেন্ট ব্যাঙ্ককে বিপর্যয় প্রতিরোধী পরিকাঠামো গড়ে তোলার লক্ষ্যে গঠিত জোটে সামিল হওয়ার আহ্বান জানান। ভারতে নিউ ডেভেলপমেন্ট ব্যাঙ্কের যে আঞ্চলিক কার্যালয় স্থাপনের কাজ চলছে, তা দ্রুত শেষ করার অনুরোধ জানান। ব্যাঙ্কের এই আঞ্চলিক কার্যালয় চালু হলে অগ্রাধিকার-প্রাপ্ত ক্ষেত্রে চালু প্রকল্পগুলির রূপায়ণ আরও ত্বরান্বিত হবে।
ব্রিকস্ বাণিজ্য পরিষদ এবং ডেভেলপমেন্ট ব্যাঙ্কের মধ্যে পূর্ণ সহযোগিতা গড়ে উঠলেই ব্রিকস্ অর্থনৈতিক সহযোগিতাকে আরও মজবুত করার স্বপ্ন বাস্তবায়িত হবে বলে প্রধানমন্ত্রী অভিমত প্রকাশ করেন।
CG/BD/SB
(Visitor Counter : 83
রাষ্ট্রপতিরসচিবালয়
রাষ্ট্রপতি ভবন ভ্রমণ এবং রাষ্ট্রপতি ভবন যাদুঘর সফর আগামীকাল থেকে বন্ধ থাকবে
নতুন দিল্লি,৩১ ডিসেম্বর,২০২১
কোভিড-১৯ সংক্রমণের বিস্তার রোধে সতর্কতামূলক ব্যবস্থা হিসাবে, সাধারণ মানুষের জন্য রাষ্ট্রপতি ভবন ভ্রমণ এবং রাষ্ট্রপতি ভবন যাদুঘর সফর আগামীকাল থেকে পরবর্তী নির্দেশ না দেওয়া পর্যন্ত বন্ধ থাকবে। পরবর্তী নির্দেশ না দেওয়া পর্যন্ত অভিবাদন অনুষ্ঠানও আয়োজিত হবে না।
CG/SS
(Visitor Counter : 107
প্রতিরক্ষামন্ত্রক
ভারতীয় নৌবাহিনীর জাহাজ কলকাতার জিবুতি সফর
নতুন দিল্লি, ৮ মে, ২০২২
এডেন উপসাগরে পণ্যবাহী জাহাজগুলির নিরাপদ চলাচল সুনিশ্চিত করতে ভারতীয় নৌবাহিনীর পক্ষ থেকে জলদস্যু দমন অভিযানের অঙ্গ হিসেবে যুদ্ধজাহাজ কলকাতা গত ৪ থেকে ৭ মে পর্যন্ত জিবুতি সফর করে। এই সফরে আইএনএস কলকাতার কম্যান্ডিং অফিসার ক্যাপ্টেন প্রশান্ত হান্ডু জিবুতির জাতীয় নৌবাহিনীর কম্যান্ডার কর্ণেল আহমেদ দাহের জামা-র সঙ্গে সাক্ষাৎ করেন। সেদেশের কর্ণেল এবং কম্যান্ডার ইন চিফ ওয়াইস ওমর বোগোরেহ ভারতীয় নৌবাহিনীর কলকাতা জাহাজ পরিদর্শন করেন। তাদের সঙ্গে সেদেশের উপকূলরক্ষী বাহিনীর আধিকারিকরাও ছিলেন। জিবুতির উপকূলরক্ষী বাহিনী এবং সেদেশের নৌবাহিনী যুদ্ধ জাহাজ কলকাতার এই সফরের সময় যে সৌজন্য দেখিয়েছে, তা উভয় দেশের নৌবাহিনীর মধ্যে নিবিড় বন্ধুত্বের সম্পর্ককেই প্রতিফলিত করে।
CG/BD/AS/
(Visitor Counter : 110
প্রধানমন্ত্রীরদপ্তর
নিউজিল্যান্ডের প্রধানমন্ত্রীর সঙ্গে প্রধানমন্ত্রী শ্রী নরেন্দ্র মোদীর বৈঠক
নয়াদিল্লি, ২২ মে, ২০২৩
ফোরাম ফর ইন্ডিয়া-প্যাসিফিক আইল্যান্ডস কো-অপারেশন -এর তৃতীয় শীর্ষ সম্মেলনের ফাঁকে ২২ মে প্রধানমন্ত্রী শ্রী নরেন্দ্র মোদী নিউজিল্যান্ডের প্রধানমন্ত্রী শ্রী ক্রিস হিপকিন্স-এর সঙ্গে বৈঠক করেছেন। দুই প্রধানমন্ত্রী এই প্রথম পরস্পরের সঙ্গে মতবিনিময় করেন।
উভয় নেতা দ্বিপাক্ষিক পর্যায়ে চলতে থাকা সহযোগিতামূলক বিভিন্ন প্রকল্প নিয়ে আলোচনা করেছেন। এছাড়াও, ব্যবসা-বাণিজ্য, শিক্ষা, তথ্যপ্রযুক্তি, পর্যটন, সংস্কৃতি, ক্রীড়া সহ দুটি দেশের মানুষের মধ্যে সম্পর্কের প্রসার ঘটানোর মতো বিষয়গুলি নিয়ে তাঁরা মতবিনিময় করেছেন।
(PG/CB/DM/
প্রতিরক্ষামন্ত্রক
বায়ুসেনা প্রধান বি এস ধানোয়া সিওএসসি’র চেয়ারম্যান হিসাবে দায়িত্ব গ্রহণ করলেন
নয়াদিল্লি, ২৯ মে, ২০১৯
বায়ুসেনা প্রধান এয়ার চিফ মার্শাল বীরেন্দর সিং ধানোয়া নৌ-বাহিনীর প্রধান অ্যাডমিরাল সুনীল লানবার থেকে চিফ অফ স্টাফ কমিটির চেয়ারম্যান হিসাবে আজ নতুন দিল্লিতে দায়িত্ব গ্রহণ করলেন। নতুন দায়িত্বে আগামী ৩১ মে তিনি কাজ শুরু করবেন।
রাষ্ট্রীয় ইন্ডিয়ান মিলিটারি কলেজ, ন্যাশনাল ডিফেন্স অ্যাকাডেমির প্রাক্তনী এয়ার চিফ মার্শাল ধানোয়া ১৯৭৮ সালের জুন মাসে বিমানবাহিনীতে যোগ দেন। তাঁর কর্মজীবনে তিনি ৩ হাজার ঘন্টা যুদ্ধ বিমান চালিয়েছেন। মূলত, মিগ – ২১ যুদ্ধ বিমান-সহ বায়ুসেনার সব ধরণের যুদ্ধ বিমানে চালানোয় তিনি পারদর্শী।
১৯৯৯ সালে কার্গিল যুদ্ধে তিনি কমান্ডিং অফিসার হিসাবে সম্মুখসমরে ছিলেন। বায়ুসেনার বিভিন্ন গুরুত্বপূর্ণ পদের দায়িত্বও তিনি সামলেছেন।
অ্যাডমিরাল সুনীল লানবা চার দশক নৌ-বাহিনীতে কর্মরত থেকে ৩১ মে অবসর গ্রহণ করবেন। তিন বাহিনীর সমন্বয়ের জন্য তিনি সর্বদা কাজ করে গেছেন।
SSS/CB/SB
(Visitor Counter : 84
জাহাজচলাচলমন্ত্রক
পারাদ্বীপ পোর্ট ট্রাস্টে ভিজিল্যান্স সচেতনতা সপ্তাহের সূচনা
নয়াদিল্লী, ২৬ অক্টোবর, ২০২১
কেন্দ্রীয় ভিজিল্যান্স কমিশনের নির্দেশক্রমে পারাদ্বীপ পোর্ট ট্রাস্ট ২৬ অক্টোবর থেকে পয়লা নভেম্বর পর্যন্ত ভিজিল্যান্স সচেতনতা সপ্তাহ উদযাপন করছে। এই উপলক্ষ্যে সপ্তাহব্যাপি নানা অনুষ্ঠানের আয়োজন করা হয়েছে। এবারের সপ্তাহের মূল ভাবনা- ‘স্বাধীন ভারত@৭৫: সততার সঙ্গে আত্মনির্ভরতা’। কোভিড-১৯ বিধি মেনে আজ সকালে বন্দরের চেয়ারম্যান শ্রী পিএল হরনাথ কর্মীদের শপথবাক্য পাঠ করান। এরপর ভিজিল্যান্স সম্পর্কিত একটি প্রশ্নোত্তর প্রতিযোগিতার আয়োজন করা হয়।
পারাদ্বীপ পোর্ট ট্রাস্টের বিলিং ব্যবস্থায় স্বচ্ছতা ও দক্ষতা বাড়ানোর জন্য শ্রী হরনাথ ‘অনলাইন বিল প্রসেসিং অ্যান্ড পেমেন্ট সিস্টেম’ সূচনা করেছেন। এর ফলে কনট্রাক্টর এবং ভেন্ডাররা উপকৃত হবেন। নতুন এই ডিজিটাল ব্যবস্থায় দু-দিনের মধ্যে বিল সংক্রান্ত সমস্যার সমাধান হবে।
ভিজিল্যান্স সচেতনতা সপ্তাহ উপলক্ষ্যে স্থানীয় বিদ্যালয়গুলির ছাত্রছাত্রীদের নিয়ে বিতর্ক সহ বিভিন্ন অনুষ্ঠানের আয়োজন করা হয়েছে। বন্দর কর্তৃপক্ষ দুর্নীতির বিষয়ে প্রতিটি দপ্তরের মধ্যে সচেতনতা গড়ে তুলতে উদ্যোগী হয়েছে। এছাড়াও বিভিন্ন অঞ্চলে হোর্ডিং-এর ব্যবস্থা করা হয়েছে। পয়লা নভেম্বর সমাপ্তি অনুষ্ঠানে সপ্তাহ জুড়ে আয়োজিত বিভিন্ন প্রতিযোগিতায় বিজয়ীদের পুরস্কৃত করা হবে।
CG/CB /NS
(Visitor Counter : 105
কৃষিমন্ত্রক
প্রধানমন্ত্রী কৃষি সিঞ্চায় যোজনায়  ‘পার ড্রপ মোর ক্রপ’ প্রকল্পে রাজ্য সরকারগুলির জন্য ২০২০-২১ অর্থবর্ষে বার্ষিক ৪০০০ কোটি টাকা বরাদ্দ ; কয়েকটি রাজ্যকে ইতিমধ্যে টাকা পাঠানোর কাজ শুরু হয়েছে
নয়াদিল্লী, ১০ জুন, ২০২০
কৃষি সহযোগিতা ও কৃষক কল্যাণ দপ্তর, প্রধানমন্ত্রী কৃষি সিঞ্চায় যোজনা -র আওতায় ‘পার ড্রপ মোর ক্রপ’౼ প্রতি ফোঁটায় অধিক ফলন প্রকল্পটি বাস্তবায়িত করছে। পিএমকেএসওয়াই-পিডিএমসি প্রকল্পে কৃষিকাজে ক্ষুদ্র জলসেচ প্রযুক্তি যেমন, ড্রিপ অ্যান্ড স্প্রিঙ্কলার সেচ ব্যবস্থার মাধ্যমে দক্ষভাবে জলের ব্যবহার বাড়ানো এই প্রকল্পের মূল উদ্দেশ্য। ‘ফোঁটা ফোঁটা ক্ষুদ্র সেচ প্রযুক্তি’র মাধ্যমে জল যেমন সাশ্রয় করা যায় পাশাপাশি সারের ব্যবহার, শ্রমিকদের জন্য ব্যয় সহ চাষের অন্যান্য খরচও এর ফলে কমে আসে।
বর্তমান বছরে এই প্রকল্পে ৪০০০ কোটি টাকা বরাদ্দ করে সে বিষয়ে রাজ্য সরকারগুলিকে জানানো হয়েছে। সুবিধাভোগীদের চিহ্নিত করে রাজ্য সরকারগুলি এই প্রকল্পের আওতায় নিয়ে আসবে। ২০২০-২১ অর্থবর্ষে কোনো কোনো রাজ্যকে ইতিমধ্যেই এই তহবিল থেকে অর্থ দেওয়ার কাজ শুরু হয়েছে।
নাবার্ড, ৫ হাজার কোটি টাকার ক্ষুদ্র সেচ তহবিল গঠন করেছে। এই তহবিলের উদ্দেশ হল ক্ষুদ্র সেচ প্রকল্পে বিশেষ এবং উদ্ভাবনী প্রক্রিয়ায় রাজ্যগুলির সেচ সেবিত অঞ্চল বৃদ্ধি করা এবং কৃষকদের ক্ষুদ্র সেচ ব্যবস্থাপনায় উৎসাহিত করতে পিএমকেএসওয়াই-পিডিএমসি প্রকল্প থেকে অর্থ সাহায্য করা। এ পর্যন্ত ক্ষুদ্র সেচ তহবিল থেকে অন্ধ্রপ্রদেশকে ৬১৬ কোটি ১৪ লক্ষ টাকা এবং তামিলনাডুকে ৪৭৮ কোটি ৭৯ লক্ষ টাকা পাঠানো হয়েছে। এরফলে অন্ধ্রপ্রদেশে ১ লক্ষ ২ হাজার ১০০ হেক্টর জমি এবং তামিলনাডুতে ১ লক্ষ ৭৩ হাজার হেক্টর জমি এই প্রকল্পের আওতাভুক্ত হয়েছে। ২০১৫-১৬ থেকে ২০১৯-২০, এই ৫ বছরে পিএমকেএসওয়াই-পিডিএমসি-র মাধ্যমে ৪৬ লক্ষ ৯৬ হাজার হেক্টর জমি ক্ষুদ্র সেচ প্রকল্পের আওতায় আনা সম্ভব হয়েছে।
CG/CB/NS
(